**ՇՆՈՐՀԱՎՈՐԱԿԱՆ ՈՒՂԵՐՁ**

Աշխատանքի և աշխատավորների միջազգային օրվա կապակցությամբ սրտանց շնորհավորում եմ մեր համայնքի բոլոր բնակիչներին՝ կարևորելով յուրաքանչյուրի աշխատանքն ու ներդրումը մեր համայնքի զարգացման գործում:Չարենցավան համայնքը տարիներ շարունակ եղել է աշխատանքի ու մարդկային կապիտալի միաձուլման կենտրոն, հսկայական գործարանները համախմբել են մարդկանց ու մեր համայնքի բնակավայրերի անունները ճանաչելի դարձրել ողջ աշխարհում: Այսօր, ինչպես հանրապետության այլ համայնքներում, մենք ևս ունենք աշխատատեղերի խնդիր, սակայն վստահ եմ, որ սա միայն ժամանակի հարց է. մեր համայնքը դեռ ունի ասելիք, այստեղ դեռ լինելու են ներդրումներ, նոր աշխատատեղեր, նոր զարգացումներ, և մենք միասնաբար վայելելու ենք մեր ամենօրյա աշխատանքի պտուղները:

Շնորհավոր աշխատանքի օր:

Հարգանքով՝

Չարենցավան համայնքի ղեկավար Հակոբ Շահգալդյան